****

 **Stredná zdravotnícka škola, Moyzesova 17, Košice**

Stredná zdravotnícka škola, Moyzesova 17, 040 01 Košice v zmysle § 84 ods. 1 zákona NR SR č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov informuje o voľnom pracovnom mieste pedagogického zamestnanca.

**Kategória a podkategória pedagogických zamestnancov**: učiteľ strednej školy

**Voľné pracovné miesto**: učiteľ/učiteľka anglického jazyka

**Úväzok:**

Plný úväzok - pracovný pomer na dobu 1 roka na dobu určitú s možnosťou predĺženia na dobu neurčitú.

**Dátum predpokladaného nástupu**: 01. 09. 2024

**Požadované kvalifikačné predpoklady:**

* vzdelanie podľa zákona č. 138/2019 Z. z. o pedagogických zamestnancoch a odborných zamestnancoch v znení neskorších predpisov a vyhlášky MŠVVaŠ č. 173/2023 Z. z. o kvalifikačných predpokladoch pedagogických zamestnancov a odborných zamestnancov

**Požadované predpoklady výkonu práce vo verejnom záujme:**

* bezúhonnosť,
* zdravotná spôsobilosť,
* ovládanie štátneho jazyka.

**Platové podmienky:**

Plat bude určený v súlade so zákonom č. 138/2019 Z. z. o pedagogických zamestnancoch a odborných zamestnancoch v znení neskorších predpisov, v súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov a v súlade s Nariadením vlády SR č. 354/2018 Z. z., ktorým sa ustanovujú katalógy pracovných činností pre výkon práce vo verejnom záujme: od 1 161,50 € v závislosti od platovej triedy a započítateľnej praxe.

**Zoznam požadovaných dokladov:**

* žiadosť o prijatie do zamestnania,
* profesijný životopis,
* overené kópie dokladov o dosiahnutom vzdelaní,
* písomný súhlas so spracovaním osobných údajov podľa zákona č. 18/2018 Z. z.

o ochrane osobných údajov a o zmene a doplnení niektorých zákonov,

* čestné vyhlásenie o bezúhonnosti podľa § 15 Zákona 138/2019 Z. z.
* lekárske potvrdenie o zdravotnej spôsobilosti.

Žiadosti o prijatie do zamestnania spolu s požadovanými dokladmi je potrebné zaslať poštou na adresu Stredná zdravotnícka škola, Moyzesova 17, 040 01 Košice alebo e-mailom na adresu: skola@szske.eu alebo osobne najneskôr **do 22.8.2024**

Kontaktovať budeme iba vybraných uchádzačov, ktorí spĺňajú kvalifikačné predpoklady a iné kritériá v súvislosti s obsadzovaným pracovným miestom.

Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. V rámci predzmluvných vzťahov dochádza výlučne k vyhodnoteniu, či uchádzači o zamestnanie na základe získaných životopisov a poskytnutých údajov spĺňajú požiadavky organizácie na obsadzovanú pracovnú pozíciu. V prípade, ak by uchádzač neuspel pri získaní pracovného miesta uvedeného v tomto oznámení, avšak má záujem, aby ho organizácia v budúcnosti oslovila s pracovnou ponukou, účelom spracúvania osobných údajov takého uchádzača je evidencia vhodných potenciálnych uchádzačov o zamestnanie. Právnym základom pre toto spracúvanie je slobodný a jednoznačne udelený súhlas uchádzača so spracúvaním osobných údajov podľa článku 6 ods. 1 písm. a) GDPR. V prípade náhodne získaných a nepožadovaných osobných údajov, organizácia zabezpečuje ich bezodkladnú likvidáciu.